रक्षा मंत्रालय से चोरी हुई राफेल की सीक्रेट फाइल, तेजस्वी ने PM पर तंज कसते हुए किया यह Tweet  
तेजस्वी ने ट्वीट कर पीएम मोदी पर कसा तंज
'चौकीदार की चोरी पकड़ी गई अब सजा मिलेगी'
रक्षा मंत्रालय से राफेल की फाइल चोरी होने पर घेरा
सुरक्षा की अंतिम गारंटी चौकीदार नहीं थानेदार देता है और जनता थानेदार है।
चौकीदार की चोरी पकड़ी गयी अब थानेदार सज़ा देगा। राफ़ेल तो उड़वा नहीं सके इसलिए स्टंटमैन ने राफ़ेल की फ़ाइल ही उड़वा दी। #RafaleDeal
 
राफेल सौदे के कुछ दस्तावेज चोरी हो गए : केंद्र सरकार
वाह मोदीजी वाह! जब चोरी पकड़े जाने का डर लगे पूरे दस्तावेज ही चोरी करवा दिए। पहले राफेल में चोरी अब दस्तावेज की चोरी। अब तो पूरे देश मे शोर है, चौकीदार ही चोर है।#RafaleDealpic.twitter.com/qGARSPATEQ
 
लालू के बड़े बेटे और पूर्व स्वास्थ्य मंत्री तेजप्रताप यादव ने भी इस मुद्दे को लेकर प्रधानमंत्री पर निशाना साधा और ट्वीट कर कहा, 'वाह मोदीजी वाह! जब चोरी पकड़े जाने का डर लगा, तो पूरे दस्तावेज ही चोरी करवा दिए. पहले राफेल में चोरी अब दस्तावेज की चोरी. अब तो पूरे देश मे शोर है, चौकीदार ही चोर है.'
बता दें कि सरकार ने सुप्रीम कोर्ट से कहा था कि राफेल से जुड़े दस्तावेज रक्षा मंत्रालय से चोरी हो गए हैं. सुप्रीम कोर्ट (Supreme Court) में केंद्र सरकार ने एक दिन पहले कहा था कि राफेल डील (Rafale Deal) से जुड़े कागजात चोरी हो गए हैं और याचिकाकर्ता उनका इस्तेमाल करके आधिकारिक गोपनीयता कानून का उल्लंघन कर रहे हैं. सरकार ने सुप्रीम कोर्ट में राफेल डील मामले में दाखिल पुनर्विचार याचिकाओं पर सुनवाई के दौरान एक न्यूज पेपर की रिपोर्ट का जिक्र करने के दौरान कही.
केंद्र सरकार की ओर से पेश हुए एजी वेणुगोपाल ने कहा, 'ये कागजात रक्षा मंत्रालय से पूर्व या वर्तमान कर्मचारी द्वारा चोरी किए गए हैं. ये गोपनीय दस्तावेज हैं और इन्हें सार्वजनिक नहीं किया जा सकता.' इस पर सुप्रीम कोर्ट के चीफ जस्टिस रंजन गोगोई ने उनसे पूछा कि सरकार ने इस मामले में अभी तक क्या कार्रवाई की है. इसके बाद केंद्र सरकार ने जवाब देते हुए कहा कि हम लोग जांच कर रहे हैं कि कागजातों की चोरी कैसे हुई? साथ ही राफेल विमान सौदे से जुड़े केस में अटॉर्नी जनरल केके वेणुगोपाल ने सुप्रीम कोर्ट से कहा, "यदि अब CBI जांच के निर्देश दिए जाते हैं, तो देश को भारी नुकसान होगा..."